Document ID: /roh_data/filtered/Billingualer_Corpus_interleaved-de-rm.jsonl.gz/120

This is a text translated from German to Rumantsch Grischun.
Abstimmungsvorlagen vom 29. November 1998

Am Sonntag, 29. November 1998, findet eine Volksabstimmung statt. Seitens des Bundes stehen folgende Vorlagen an: -

Bundesbeschluss über Bau und Finanzierung von Infrastruktur-Vorhaben des öffentlichen Verkehrs, -

Bundesbeschluss über einen befristet geltenden neuen Getreide-Artikel, -

Volksinitiative für eine vernünftige Drogenpolitik, und -

Änderung des Bundesgesetzes über die Arbeit in Industrie, Gewerbe und Handel (Arbeitsgesetz).

Zudem gelangt die folgende kantonale Sachvorlage zur Abstimmung: -

Erlass eines Gesetzes über die Graubündner Kantonalbank.

Vernehmlassungen an den Bund

Die Regierung nimmt gegenüber dem Bund Stellung zu den zwei Vorschlägen der Bundesversammlung betreffend Energieabgaben, zu den Ergänzungen zum Bundesgesetz über die Koordination und Vereinfachung der Plangenehmigungs-Verfahren mit Änderungen des Nationalstrassen-Gesetzes sowie zur Revision des Schweizerischen Korruptions-Strafrechts.

Hinsichtlich der Energieabgaben wird verwiesen auf die Stellungnahme der Regierungskonferenz der Gebirgskantone. Hier werden klar das Konzept gemäss Nationalrat und ein Maximalansatz von 0.6 Rappen pro Kilowatt-Stunde befürwortet. Das rasche Einführen einer Energieabgabe auf nicht erneuerbaren Energien (Erdöl, Kohle, Gas und Kern-Brennstoffe) wird als zwingende Voraussetzung für den Schritt in einen offenen Strommarkt bezeichnet. Die Energieabgabe verteuert die billigen Importenergien aus fossilen Energieträgern und bewirkt damit, dass einheimische erneuerbare Energieträger (insbesondere Wasserkraft) umwelt-, energie- und regionalpolitisch bevorzugt werden.

Im Bereich der Nationalstrassen geht es um das Übertragen des Einspracheentscheids vom Kanton (Regierung) auf den Bund (Eidg. Departement für Umwelt, Verkehr, Energie und Kommunikation). Damit genehmigt der Bund nicht nur wie bisher die Ausführungsprojekte, sondern entscheidet auch über allfällige Einsprachen. Neu soll eine eidgenössische Rekurskommission eingeführt werden. Die Regierung kann sich mit diesem Vorgehen einverstanden erklären. Der Bund ist damit allein zuständig für die Planungsphase. Der Realisierungsentscheid und die Realisierungsphase müssen aber weiterhin Sache der Kantone bleiben.

Hinsichtlich der Korruption soll ein aus drei Teilen bestehendes Gesamtkonzept die strafrechtliche Bekämpfung verstärken (Strafgesetzbuch, Militärstrafgesetz und Bundesgesetz über den unlauteren Wettbewerb). Die Bestimmungen richten sich gegen Bestechung schweizerischer Amtsträger und Amtsträgerinnen, gegen die aktive Bestechung von fremden Amtsträgern und Amtsträgerinnen sowie gegen die aktive und passive Privatbestechung, die neu von Amtes wegen verfolgt werden soll. Zur Abrundung des gesamten Systems kann die Regierung auch einem Beitritt der Schweiz zum Übereinkommen der OECD über die Bekämpfung der Bestechung ausländischer Amtsträger im internationalen Geschäftsverkehr zustimmen.

Aus den Gemeinden

Die Regierung genehmigt die von der Gemeinde Lostallo im Hinblick auf eine neue Modellauto-Rennbahn vorgenommene Ortsplanungs-Revision, die Teilrevision der Ortsplanung von Maladers betreffend die Deponie Cholplatz sowie gewisse Änderungen der Ortsplanung von Tschlin.

Gutgeheissen werden die Teilrevisionen der Gemeindeverfassungen von Bever, Pignia und Sent.

Personelles

Ende September 1998 sind in den Ruhestand getreten: -

Enrico Caviezel, Strada, Strassenwart beim Bezirks-Tiefbauamt Scuol, -

Johann-Josef Lerjen, Zizers, Projektleiter Melioration beim Meliorations- und Vermessungsamt, und -

Stefan Niggli, Grüsch, Vorsteher des Amts für Volksschule und Kindergarten.

Die Regierung dankt diesen Mitarbeitern für die dem Kanton geleisteten Dienste. -

Raimund Klesse, geb. 1963, von Zürich und Winterthur, wohnhaft in Maienfeld, wird Oberarzt in der Psychiatrischen Klinik Waldhaus in Chur. Der Stellenantritt erfolgt nach Vereinbarung.

Gremium: Regierung

Quelle: dt Standeskanzlei Graubünden

Data: 01.10.1998

Projects da votaziun dals 29 da november 1998

Dumengia, ils 29 da november 1998, ha lieu ina votaziun dal pievel. Da vart da la confederaziun esi da decider davart ils suandants projects: -

conclus federal davart la construcziun e finanziaziun da projects d'infrastructura dal traffic public, -

conclus federal davart in nov artitgel da granezza limità temporarmain, -

iniziativa dal pievel "per ina politica da drogas raschunaivla", e -

midada da la lescha federala davart la lavur en l'industria, en il mastergn ed en il commerzi (lescha da lavur).

Plinavant vegni votà davart il suandant project chantunal: -

relasch d'ina lescha davart la banca chantunala grischuna

Posiziuns envers la confederaziun

La regenza prenda posiziun envers la confederaziun davart las duas propostas da l'assamblea federala concernent la taxa d'energia, davart las cumplettaziuns tar la lescha federala davart la coordinaziun e la simplificaziun da la procedura d'approvaziun da plans cun midadas da la lescha davart las vias naziunalas sco er davart la revisiun da la lescha penala svizra pertutgant la corrupziun.

Areguard la taxa d'energia vegni referì a la posiziun da la conferenza da las regenzas dals chantuns da muntogna. Qua vegn beneventà cleramain il concept tenor il cussegl naziunal ed ina tariffa maximala da 0.6 raps per ura da kilowatt. L'introducziun sperta d'ina taxa d'energia sin energias che n'èn betg regenerablas (petroli, charvun, gas ed carburants atomics) vegn definida sco premissa stringenta per il pass en in martgà avert da l'electricitad. La taxa d'energia augmenta il pretsch da las energias importadas bunmartgadas che derivan da purtaders fossils d'energia. Ella chaschuna uschia, ch'ils purtaders regenerabels d'energia ch'èn d'origin indigen (spezialmain la forza idraulica) vegnan preferids da la politica ecologica, energetica e regiunala.

Sin il sectur da las vias naziunalas sa tracti da transferir la decisiun da protesta dal chantun (regenza) a la confederaziun (departament federal per ambient, traffic, energia e communicaziun). Uschia n'approva la confederaziun betg mo sco fin uss ils projects d'execuziun, mabain decida er davart eventualas protestas. Da nov duai vegnir installada ina cumissiun federala da recurs. La regenza va d'accord cun questa procedura. La confederaziun è uschia cumpetenta mo per la fasa da planisaziun. La decisiun davart la realisaziun e la fasa da realisaziun duain dentant restar er vinavant chaussa dals chantuns.

Areguard la corrupziun duai in concept general rinforzar il cumbat penal che consista da trais parts (cudesch penal, lescha penala militara e lescha federala davart la concurrenza illoiala). Las disposiziuns sa drizzan cunter la corrupziun d'uffizials svizzers e d'uffizialas svizras, cunter la corrupziun activa d'uffizials esters e d'uffizialas estras sco er cunter la corrupziun privata activa e passiva che duai uss vegnir persequitada d'uffizi. Per perfecziunar l'entir sistem po la regenza acceptar er ina participaziun da la Svizra a la cunvegna da la OECD davart cumbatter la corrupziun d'uffizials esters en fatschentas internaziunalas.

Da las vischnancas

La regenza approva la revisiun da la planisaziun locala da Lostallo ch'è vegnida fatga en vista ad ina nova pista da cursa per autos da model, la revisiun parziala da la planisaziun locala da Maladers concernent la deponia Cholplatz sco er tschertas midadas da la planisaziun locala da Tschlin. Approvadas vegnan las revisiuns parzialas da las constituziuns communalas da Bever, Pignia e Sent.

Fatgs dal persunal

La fin da settember 1998 èn ids en pensiun: -

Enrico Caviezel, Strada, vier tar l'uffizi districtual da construcziun bassa a Scuol, -

Johann-Josef Lerjen, Zizers, manader da project per meglieraziuns tar l'uffizi da meglieraziuns e mesiraziun e -

Stefan Niggli, Grüsch, schef da l'uffizi per las scolas popularas e las scolinas.

La regenza engrazia a quests collavuraturs per ils servetschs ch'els han prestà per il chantun. -

Raimund Klesse, naschì 1963, da Turitg e Winterthur, domicilià a Maiavilla daventa medi superiur en la clinica psichiatrica Waldhaus a Cuira. El entschaiva sia plazza tenor cunvegna.

Gremi: regenza

Funtauna: rg chanzlia chantunala dal Grischun

Data: 01.10.1998